Ismét megjelent a Forbes 100 legértékesebb száz százalékban magyar tulajdonú vállalkozást összesítő listája, szemezgettünk az érdekesebbek közül.

A listavezetők továbbra is a sajtóban keveset szereplő, nyíltan napi politikához nem kötődő cégek. Újdonság azonban, hogy már nem csak egyszerűen Orbán Viktorhoz közelálló emberek, hanem a családtagjai által birtokolt cégek is felkerültek a listára.

A CSODÁS profitrátákkal operáló Dolomit, Orbán Győző, a miniszerelnök apjának cége a 88. lett a maga 10,5 milliárdjával a listán. Nem sokkal marad el tőle Tiborcz István, a miniszterelnök vejének a cégbirodalma a BDPST a 91. helyen.

Mindkét cégcsoport először szerepel a Forbes 100-as listáján. Egyébként a legértékesebbre becsült magyar tulajdonú cégek közül az első helyen a főként élő szexkamerás szolgáltatásokról közismert Docler Group végzett, a cégcsoport becsült értéke 208,4 milliárd forint.